EkBass/fiwiki-20250220-pages-articles huggingface dataset:
Lupiinit

Lupiinit (Lupinus) on hernekasveihin kuuluva kasvisuku, johon kuuluu 150–200 lajia. Lupiinit ovat tavallisesti monivuotisia ja yleensä keskikokoisia tai suurikokoisia ruohovartisia ja karvaisia kasveja. Niiden lehdet ovat sormilehdykkäisiä ja lehdykät ovat kapeansuikeita. Kukintona on tiivis, varren päässä sijaitseva terttu. Kukkien teriöt ovat tavallisesti sinisiä, joskus valkoisia, vaaleanpunaisia tai monivärisiä. Kukissa on kymmenen hedettä. Hedelmänä on karvainen ja monisiemeninen palko. == Lajeja == * Lupinus affinis * Lupinus albus – valkolupiini * Lupinus albifrons * Lupinus angustifolius – sinilupiini * Lupinus arboreus * Lupinus argenteus * Lupinus aridus – aavikkolupiini * Lupinus bicolor * Lupinus caudatus * Lupinus chamissonis * Lupinus concinnus * Lupinus cosentinii – sisilianlupiini * Lupinus diffusus * Lupinus digitatus – egyptinlupiini * Lupinus excubitus * Lupinus holosericeus * Lupinus kingii * Lupinus latifolius * Lupinus laxiflorus * Lupinus lepidus * Lupinus leucophyllus * Lupinus littoralis * Lupinus longifolius * Lupinus luteus – keltalupiini * Lupinus mexicanus – meksikonlupiini * Lupinus micranthus – rusokarvalupiini * Lupinus microcarpus * Lupinus mutabilis – tuoksulupiini * Lupinus nanus – kääpiölupiini * Lupinus nootkatensis – alaskanlupiini * Lupinus perennis – pulskalupiini * Lupinus pusillus * Lupinus polyphyllus – komealupiini (lupiini) * Lupinus pubescens – nukkalupiini * Lupinus regalis – kirjolupiini * Lupinus rivularis * Lupinus sabinii * Lupinus saxosus * Lupinus sericeus * Lupinus sparsiflorus * Lupinus sulphureus * Lupinus texensis – teksasinlupiini * Lupinus tidestromii * Lupinus varius – täplälupiini * Lupinus wyethii == Lähteet == * Classification of lupins * Funet: Lupiinit (Lupinus) === Viitteet === == Aiheesta muualla == * Suomen Lajitietokeskus: Lupiinit (Lupinus) * Kassu – Kasvien suomenkieliset nimet: Lupiinit (Lupinus) * Lupins * ITIS: Lupinus * United States Department of Agriculture (USDA): Lupinus * Ian Bass Seiple: The Lupin Alkaloids, The Scripps Research Institute, 10/11/2006 (pdf) * Pherobase: Floral volatiles of Genus Lupinus *
Irving Jaffee

Irving W. Jaffee (15. syyskuuta 1906 New York, New York, Yhdysvallat – 21. maaliskuuta 1981 San Diego, Kalifornia, Yhdysvallat) oli amerikkalainen pikaluistelija. Jaffee syntyi New Yorkissa Venäjältä lähtöisin olleeseen juutalaiseen maahanmuuttajaperheeseen. Jaffee nousi pikaluisteluväen tietoisuuteen melko yllätyksellisesti vuoden 1928 talviolympialaisissa Sveitsin Sankt Moritzissa. Vuonna 1927 Jaffee oli luistellut viiden mailin maailmanennätyksen, ja juuri ennen olympialaisia luisteli Oslossa mailin maailmanennätykset. Itse olympialaisissa hän sijoittui 5 000 metrillä neljänneksi kaksi kymmenystä norjalaisen maailmanmestarin Bernt Evensenistä jääneenä. Seuraavana päivänä luistellussa 1 500 metrin kilpailussa Jaffee sijoittui seitsemänneksi. 10 000 metrillä Jaffee joutui Evensenin pariksi. Evensen johti kilpailua aina viimeiselle kierrokselle saakka Jaffeen pysytellessä parin metrin päässä. Kuitenkin viimeisellä kierroksella Jaffee painoi ohi ja voitti Evensenin sekunnin kymmenysosan erolla ja luistelu siihen mennessä parhaan ajan. Pian sääolosuhteet kuitenkin muuttuivat dramaattisesti ja kilpailu päätettiin perua kokonaan. Neljän vuoden kuluttua Jaffee sai uuden mahdollisuuden Lake Placidin talviolympialaisissa. Pikaluistelukilpailut käytiin amerikkalaiseen tyyliin yhteislähdöllä, mihin eurooppalaisluistelijat eivät olleet tottuneet. Jaffee osallistui vain 5 000 ja 10 000 metrin kilpailuihin, jotka molemmat hän voitti, 10 000 metrin kilpailussa maaliviivan yli kaatuessaan. Lama-aikana Jaffee joutui viemään mitalinsa pantiksi, mutta panttilainaamo meni konkurssiin ja mitalit katosivat ikiajoiksi. Olympiakisat jäivät Jaffeen ainoiksi kansainvälisiksi kilpailuiksi. Vielä vuonna 1934 hän luisteli uuden 25 mailin maailmanennätyksen Grossinger's Resortissa Catskill- vuorilla. Samassa paikassa Jaffee järjesti monia kilpailuja noihin aikoihin suositussa lajissa, jossa hypätään luistimilla tynnyririvistön yli ja standardoi kilpailuissa käytetyn tynnyrin koon. == Lähteet == * Irving Jaffee Skateresults-tietokannassa Luokka:Yhdysvaltalaiset pikaluistelijat Luokka:Yhdysvaltalaiset olympiavoittajat Luokka:Vuonna 1906 syntyneet Luokka:Vuonna 1981 kuolleet
Kampela-luokan kuljetuslautta

Kampela-luokka on Suomen merivoimien rannikkotykistöjoukkojen käyttöön hankittu kolmen kuljetuslautan muodostama alusluokka. Alusten kannelle voidaan ajaa erilaisia työkoneita ja muun muassa täysiperärekka mahtuu kyytiin. Kampela 3 oli varustettu miinanetsintäkontein, mutta ne on poistettu. Malliesimerkki kuljetuskyvystä nähtiin, kun Espoon Meripelastusyhdistyksen tukikohtaan Herrökobbilla rakennettiin uusi laituri keväällä 1981. Merivoimat suoritti lahjoituksena kuljetuksen Kampela 2 -lautalla, jonka kannelle mahtuivat kerralla työssä tarvitut kaksi betoniautoa ja pumppuauto. Suomen Meripelastusseuran vuosijulkaisu 1981, s. 29 == Alukset == Kampela-luokan kuljetuslautat Nimi Telakka Kylkinumero Kölinlasku Vesille Valmis Muuta Kampela 1 Enso Gutzeit 771 - - 29. heinäkuuta 1976 Myyty 2010 Alfons Håkansille. Nykyisin nimellä Pontus Kampela 2 Enso-Gutzeit 772 - - 21. lokakuuta 1976 - Kampela 3 Finnmekano 877 - - 23. lokakuuta 1979 romutettu kesällä 2022 Upinniemessä[]millog == Lähteet == * * mil.fi === Viitteet === Luokka:Suomen merivoimien alukset
Uisko-luokan joukkojenkuljetusvene

Uisko-luokan joukkojenkuljetusvene on Suomen merivoimien käyttämä nopea kuljetusvene. Luokka on hyvin liikuntakykyinen ja matalakulkuinen sopien erinomaisesti käytettäväksi matalissa saaristovesissä. == Pioneeriuisko == Puolustusvoimat tarvitsi syöksyvenettä merikelpoisemman aluksen, joten se hyväksyi 16. joulukuuta 1959 tyyppihyväksytyn vanerista rakennetun 8,6 metriä pitkän ja 2,6 metriä leveän aluksen, uiskon. Alukseen oli mahdollista kuormata noin 1 500 kilogramman kuorma. Sen voimanlähteenä oli kaksi 70-100 hevosvoiman pystyakselista perämoottoria. Noin vuosikymmenessä hankittiin 30 uiskoa, joihin tehtiin teknologisen kehityksen ja tarpeen aiheuttamia muutoksia muun muassa kantavuuden kasvaessa 2 500 kilogrammaan. Vuonna 1965 muutoksena oli leveyden lisääminen 20 senttimetrillä ajoneuvojen leveyden mukaan. Syrjö et al 2006 s. 352 1960-luvulla sisäperämoottorien yleistyessä myös Uiskot varustettiin niillä, jolloin pituus kasvoi 10,1 metriin. Vuonna 1966 Turun veneveistämö valmisti lujitemuovisen Uiskon, jonka voimanlähteenä oli kaksi 120 hevosvoiman Johnson-sisäperämoottoria. Muina valmistajina olivat Grahn, Rauma-Repolan Loviisan tehdas ja Heinlahden veneveistämö.Puranen 1995 s. 138-139 Uiskoja oli 1. helmikuuta 1970 yhteensä 30 kappaletta ja niihin 65 erilaista moottoria. Vuonna 1971 rannikkojääkäripataljoonassa oli testattvana uusi uiskotyyppi U-42Lappalainen 1985 s. 78. Vuonna 1978 tilattiin 12 Uiskoa, joissa oli kaksi joko Mercruiserin 140 hevosvoiman tai Volvon 150 hevosvoiman sisäperämoottoria. *U-100 sarja: U101 – U115 (valmistus 1970–1975) Vanerirunkoiset. Vuonna 1982 hankittiin 12 kappaletta Uiskoja, joiden voimanlähteeksi hankittiin pystyakselisia perämoottoreita.Puranen 1995 s. 315 == Meriuisko == Merivoimien rannikkojoukkojen käyttöön suunniteltiin ns. Meriuisko, joka osoittautui hyväksi. Aluksesta valmistettiin useita erilaisia versioita kuten sukeltaja- ja viestiuiskot. Ensimmäiset alumiinirakenteiset veneet tilattiin Kokkolasta Aluminavarvetilta. Uiskoja rakennettiin vuodesta 1983 alkaen useita sarjoja, joiden valmistuttua merivoimat luopui 1970-luvulla hankituista vanerirakenteisista pioneeriuiskoista.Suomen laivasto 1969-2003 s. 178-180 === U-200 sarja (Marine Alutech Watercat M11marinealutech.com M11) === *U201 – U211 (valmistus 1983–1986) Vuoden 1983 lopulla rannikkojääkäripataljoona sai kokeilukäyttöön U-210:n, joka oli uudistettu versio. Siinä oli kaksi 275 hevosvoiman meridieseliä, mutta nopeus kuormattuna oli vain 15-18 solmua.Lappalainen 1985 s. 115 Vene U-205 myytiin huutokaupassa lokakuussa 2013 siviilikäyttöön. Toukokuussa 2007 puolustusvoimien käytöstä poistettu U-208 luovutettiin Kokkolan meriosastolle. Vene on valmistettu 1984 Kokkolassa ja on ollut merivoimien käytössä Upinniemessä. Aluksen propulsiojärjestelmänä on kaksi Volvon 224 kilowatin dieselmoottoria ja niihin kytketyt Rolls-Royce FFJet -vesisuihkut.Pohjanmaan maanpuolustaja No:2 === U-300 sarja === U301 – U312 (4 kpl tilattu 1989) === U-400 sarja === U400 – U406 == Lähteet == * * * * === Viitteet === Luokka:Suomen merivoimien alukset Luokka:Maihinnousualukset
Parolan leijona

thumb|Parolan leijona jalustoineen. Parolan leijona on keisari Aleksanteri II:n vierailun kunniaksi vuonna 1868 paljastettu muistomerkki Hattulan Parolannummella. Leijonapatsaan suunnitteli ruotsalainen kuvanveistäjä Andreas Fornander ja se sijaitsee varuskunnan harjoituskentän etelälaidassa. == Veistos == Metalliseokseen valettu veistos on leijona, jonka vasemman etukäpälän alla on pallo. Alhaalta porrastettu jalusta on harmaata graniittia. Muistomerkin kokonaiskorkeus on 5,2 metriä. Graniittijalustaan on kirjoitettu versaalikirjaimin: 18 29/VII 63 KATSASTELI TÄÄLLÄ H. K. MAJEST: SA SUOMEN SUURI RUHTINAS ALEKSANDER II SUOMEN SOTAVÄKEÄ Muistomerkki liittyy Helsingin vuoden 1863 valtiopäiviä edeltävään Aleksanteri II:n Suomen matkaan. Suomen kaartin univormuun pukeutunut keisari tarkasti Parolannummella Suomen sotajoukot. Paikalla oli myös senattori J. V. Snellman, joka esitteli keisarille Kielireskriptin eli asetuksen, joka kohotti suomen kielen aseman Suomen suuriruhtinaskunnan valtionhallinnossa ruotsin rinnalle. Säädöksen mukaan suomenkielisiä asiakirjoja voitiin jättää virastoihin ja tuomioistuimiin välittömästi asetuksen voimaantulon jälkeen. Asetus velvoitti viranomaisia ryhtymään toimenpiteisiin, jotta valtion elimet ja laitokset pystyisivät 20 vuoden kuluttua asetuksen voimaantulosta tuottamaan itse suomenkielisiä asiakirjoja. Keisari hyväksyi asetuksen allekirjoittamalla sen seuraavana päivänä Hämeenlinnan maaherrantalossa. Kuvanveistäjä Andreas Fornander (1820–1903) opiskeli Tukholman taideakatemiassa. Hänet tunnetaan varsinkin eläimiä esittävistä savisista pienveistoksistaan, sekä maisemamaalauksistaan. Keisarin elinaikana paljastettu veistos on vanhin Aleksanteri II:n muistomerkki. === Konservointi === Monumentti konservoitiin vuonna 2011 ja työn yhteydessä selvisi, että leijonapatsaan metalliseoksessa yli 50 prosenttia on lyijyä, noin 30 prosenttia tinaa ja noin 20 prosenttia sinkkiä. Konservoinnin yhteydessä leijonan pinta pronssattiin paremman säilyvyyden takaamiseksi. Muistomerkin graniittijalusta oli säilynyt hyvin, mutta leijona oli huonossa kunnossa johtuen osin siitä, että patsaan metalliseos ei ole esimerkiksi pronssiin verrattuna yhtä säänkestävää. Leijonaa oli paikkailtu monenlaisilla aineilla; aikaisemmat kunnostusaikeet olivat tyrehtyneet rahoituksen puutteeseen. Muistomerkin konservointi toteutettiin erillisrahoituksella ja se maksoi noin 30 000 euroa. == Katso myös == *Luettelo Aleksanteri II:n patsaista ja muistomerkeistä == Lähteet == == Aiheesta muualla == * Parolan leijona Digi.kirjastot.fi-tietokannassa * Parolassa kesällä 1863, Hakkapeliitta, 11.07.1933, nro 28, s. 12, Kansalliskirjaston digitaaliset aineistot * Suomen isoruhtinas Parolan leirillä v. 1863. Muuan 70-vuotismuisto, Suomen Sotilas, 05.08.1933, nro 30-31, s. 9, Kansalliskirjaston digitaaliset aineistot Luokka:Hattula Luokka:Suomen patsaat ja veistokset Luokka:Kanta-Hämeen nähtävyydet
Ptolemaios Filadelfos

Ptolemaios Filadelfos (36 eaa. – ehkä 29 eaa.) oli Ptolemaiosten hallitsijasukuun kuulunut prinssi. Hänen vanhempansa olivat roomalainen triumviri Marcus Antonius ja Egyptin kuningatar Kleopatra VII. Ptolemaios syntyi Antiokiassa. Ptolemaios nimettiin aikaisemman faaraon Ptolemaios II Filadelfoksen mukaan. Vuonna 34 eaa. niin sanotun Aleksandrian donaatioiden yhteydessä Ptolemaioksesta tehtiin Syyria, Foinikian ja Kilikian kuningas. Antoniuksen ja Kleopatran hävisivät Octavianusta vastaan käydyn sodan vuonna 31 eaa. ja tekivät itsemurhan seuraavana vuonna. Octavianus vei Ptolemaioksen ja hänen sisarensa Kleopatra Selenen ja Aleksanterin Helioksen Roomaan, jossa he joutuivat osallistumaan Octavianuksen triumfiin. Roomalaiset säälivät kuitenkin lapsia ja he joutuivat pian Octavianuksen siskon Octavia minorin huostaan. Ptolemaioksen kohtalosta ei tämän jälkeen tiedetä mitään. Epäillään että hän kuoli sairauteen seuraavana talvena. Luokka:Ptolemaiokset Luokka:Ennen ajanlaskun alkua syntyneet Luokka:Ennen ajanlaskun alkua kuolleet
Leaves’ Eyes

Leaves’ Eyes on vuonna 2003 perustettu norjalais-saksalainen metallimusiikin yhtye, joka soittaa sinfonista metallia. Yhtye julkaisi ensimmäisen albuminsa vuonna 2004 ja on vuoden 2013 loppuun mennessä julkaissut viisi albumia. Suurin osa Leaves’ Eyesin kappaleiden sanoituksista käsittelee skandinaavista mytologiaa ja viikinkiaikaa. Sanoitukset on kirjoittanut yhtyeen laulaja Liv Kristine. Kristinen lisäksi yhtyeessä laulaa myös murinatyyliä käyttävä Alexander Krull. Yhtyeellä on levytyssopimus Napalm Recordsin kanssa. Liv Kristine on työskennellyt paljon myös teatteri- ja soolouralla. == Kokoonpano == === Nykyiset jäsenet === * Elina Siirala – laulu * Alexander Krull – laulu * Torsten Bauer – kitara * Mathias Röderer – kitara * Chris Lukhaup – basso * Moritz Neuner – rummut === Entiset jäsenet === * Liv Kristine - laulu (2003-2016) * Martin Schmidt – rummut * Nicholas Barker – rummut == Diskografia == === Studioalbumit === * Lovelorn (2004) * Vinland Saga (2005) * Njord (2009) * Meredead (2011) * Symphonies of the Night (2013) * King of Kings (2015) * Sign of the Dragonhead (2019) * The Last Viking (2020) * Myths of Fate (2024) === Muut julkaisut === * Into Your Light (single, 2004) * Elegy (EP, 2005) * Legend Land (EP, 2006) * My Destiny (2009) * We Came with the Northern Winds – En Saga I Belgia (CD/DVD, 2009) * At Heaven’s End (2010) * Melusine (2011) * Black Butterfly (2019) * In Eternity (single, 2024) == Lähteet == == Aiheesta muualla == * * Viralliset verkkosivut * Ranskankieliset verkkosivut * Luokka:Saksalaiset sinfoniset metalliyhtyeet Luokka:Goottimetalliyhtyeet Luokka:Saksalaiset goottimetalliyhtyeet Luokka:Norjalaiset folk metal -yhtyeet Luokka:Saksalaiset folk metal -yhtyeet
The Quest for Thelda

The Quest for Thelda on Eric A. Wolfin TRS-80 Color Computerille kehittämä videopeli. Sundog Systems osti pelin oikeudet vuonna 1989. Peli pohjautuu Nintendon The Legend of Zeldaan ja on pelimekaniikaltaan lähes identtinen. The Quest of Thelda sijoittuu Galaduirlin fantasiamaailmaan. Päähenkilönä toimii nimetön samooja, jonka tehtävänä on pelastaa Prinsessa Thelda ilkeän taikurin Divinaxin vallasta. Seikkalun kuluessa pelaajan on koottava kuusi elämänvoiman palasta eri puolilta maanalaista maailmaa. Peliä pelataan näppäimistöltä tai joystickillä ja sen pelaamiseen vaaditaan CoCo 3 -tietokone 128K- tai 512K-muistilla. ==Pelin kulku== Peli sisältää The Legend of Zeldan tapaan laajan kartan, jossa sankari seikkailee ja päätyy lopulta yhteen monista luolista. Peli alkaa kartalta, tallennuksen jälkeen peli jatkuu viimeksi käytetyn luolan yläpuolelta. Aseistuksena pelaajalla on alussa pieni kilpi ja lyhytmiekka. Pelin tavoitteena on selvittää kuusi maanalaista luolaa. Luolat ovat labyrintteja, jotka sisältävät hirviöitä, esineitä ja salaovia. ==Aiheesta muualla== *Quest for Thelda NitrOS9.STG.NET Color Computer -pelien listalla Luokka:Vuoden 1989 videopelit Luokka:The Legend of Zelda -pelit
Jännitemittari

Jännitemittari eli volttimittari on elektroniikan ja sähkötekniikan mittalaite, jolla mitataan jännitteen arvoja voltteina. Jännitemittari kytketään rinnan virtapiiriin, sillä mitataan jännite jonkin yli. Jännitemittarin sisäänmenoimpedanssi on suuri, jotta se häiritsee mitattavaa piiriä mahdollisimman vähän. Analoginen osoittimella varustettu jännitemittari perustuu yleensä kiertokäämimittariin eli galvanometriin Nykyään jännitemittarit ovat usein digitaalisia perustuen A/D-muuntimiin. Oskilloskooppia voi käyttää jännitemittarina. Jännitemittaus on yksi yleismittarin toiminnoista. == Lähteet == == Aiheesta muualla == Luokka:Elektroniset mittarit
Fredrikstad

Fredrikstad on rannikkokaupunki Etelä-Norjassa Østfoldin läänissä lähellä Ruotsin rajaa. Vuoden 2023 alussa Fredrikstadissa oli 84 444 asukasta.. Se oli Norjan asukasluvultaan 10. suurin kunta vuonna 2021. Fredrikstad sijaitsee Oslonvuonon itärannalla Glomma-joen suulla. Sillä on suojaisa luonnonsatama, jota suojaa Kråkerøyn saari. Kaupungin perusti kuningas Fredrik II vuonna 1567. Huolimatta melko edullisesta sijainnista Oslonvuonon itärannalla Fredrikstadista ei ole säännöllisiä lauttayhteyksiä Tanskan puolelle. Fredrikstadin rautatieasema sijaitsee Oslo-Halden-Göteborg-radan varrella. Kaupungin jalkapalloseura on Fredrikstad FK. Enso-Gutzeit Oy:n juuret ovat Fredrikstadiin 1860 perustetussa Wilh. Gutzeit & Co -höyrysahassa. == Media == Paikallislehti Fredriksstad Blad ilmestyy kolmesti viikossa. ==Kulttuuri== Fredrikstadista on kotoisin rockyhtye CC Cowboys. ==Fredrikstadissa syntyneitä== * Eyvind Alnæs (1872–1932), säveltäjä ja urkuri * Jørn Andersen (s. 1963), jalkapalloilija ja jalkapallovalmentaja * Osborne Anderson (1908–1989), jääkiekkoilija * Ole Jacob Broch (1818–1889), matemaatikko * Karl Friederich Griffin Dawes (1861–1941), amiraali * Louise Kathrine Dedichen (s. 1964), vara-amiraali * Hans Gude Gudesen (s. 1950), keksijä ja tutkija * Henrik Haukeland (s. 1994), jääkiekkomaalivahti * Charles Hoff (1902–1985), yleisurheilija * Henrik Klemetsen Holm (s. 1990), jääkiekkoilija * Leif Jenssen (s. 1948), painonnostaja * Olav Jensen (1895–1966), teollisuusjohtaja * Birger Ljungberg (1884–1967), poliitikko * Kari Mette Johansen (s. 1979), käsipalloilija * Erik Lund (s. 1979), rugbynpelaaja * Trond Magnussen (s. 1973), jääkiekkoilija * Tore Pedersen (s. 1969), jalkapalloilija * Sverre Walter Rostoft (1912–2001), poliitikko * Øistein Schirmer (1879–1947), voimistelija * Georg Selenius (1884–1924), voimistelija * Kamilla Steiwer (s. 1993), suunnistaja * Andreas Strand (1889–1958), voimistelija * Svein Stølen (s. 1960), kemian professori ja Oslon yliopiston rehtori * Toralf Tollefsen (1914–1994), harmonikkataiteilija == Lähteet == == Aiheesta muualla == * Kaupungin viralliset sivut. * Kaupungin turistisivut. *
Galvanometri

Galvanometri on sähkötekniikan ja elektroniikan vanha mittalaite, joka mittaa sähkövirtaa. Nykymuodossaan samankaltaista tekniikkaa käyttää kiertokäämimittari, jossa magneettikentässä oleva käämi on kiinni liikkuvassa neulassa ja neulan palauttaa nolla-asentoon jousi. Galvanometri oli tärkeä mittaväline sähköön liittyvissä tutkimuksissa jo 1800-luvun alkupuolelta lähtien. Vanhoissa mittareissa usein kela oli paikallaan ja magneettinen neula kääntyi. Virtaa mittaavasta elementistä voidaan sarjavastuksen avulla tehdä myös kohtalaisen tarkasti jännitteelle herkkä mittari, joka kuormittaa vain vähän mittauskohdetta. == Lähteet == == Aiheesta muualla == Luokka:Sähkön ja elektroniikan historia Luokka:Mittalaitteet
8 Foot Sativa

8 Foot Sativa on uusiseelantilainen metalliyhtye. Se on tehnyt kiertueita ja julkaissut levytyksiä kansainvälisesti. Yhtye on esiintynyt muiden muassa Soulflyn, Kornin, Slipknotin, System of a Downin, Children of Bodomin, Disturbedin, Motörheadin, Pungent Stenchin, Shihadin ja Corrosion of Conformityn kanssa. 8 Foot Sativa perustettiin Aucklandissa vuonna 1998. Yhtye on käynyt läpi monia miehistönvaihdoksia ja julkaissut levytyksiä Intergalactic Recordsilla, Roadrunner Recordsilla ja Black Mark Recordsilla. Se teki ensimmäisen levyjulkaisunsa vuonna 2002. == Kokoonpano == === Nykyiset jäsenet === * Justin Niessen – laulu * Corey Friedlander – rummut * Nik Davies – kitara === Entiset jäsenet === * Peter Young * Sam Sheppard * Matt Sheppard * Ben Read * Gary Smith * William Cleverdon * Brent Fox * Jamie Saint Merat == Diskografia == ===Studioalbumit=== * * * * * ===Singlet=== * ===Kokoelmalevyt=== * == Aiheesta muualla == * * Viralliset sivut Luokka:Uusiseelantilaiset death metal -yhtyeet Luokka:Uusiseelantilaiset thrash metal -yhtyeet
Raatin liikuntakeskus

thumb|300px|Raatin liikuntakeskus vuonna 2014. Raatin liikuntakeskus on Oulun kaupungin liikuntakeskus Oulussa Koskikeskuksen kaupunginosaan kuuluvalla Raatinsaarella. Siihen kuuluvat Raatin stadion ja Raatin uimahalli. == Raatin stadion == Raatin stadion on yleisurheilu- ja jalkapallostadion, joka avattiin vuonna 1953. Vanha stadion purettiin vuonna 2009 ja uusi stadion valmistui osana Raatin liikuntakeskuksen perusparannusta vuonna 2011. Stadion toimii Ykkösessä pelaavan AC Oulun kotikenttänä ja sen kapasiteetti on 4 392 katsojaa. Raatin stadion on toiminut OTP:n, OPS:in ja FC Oulun kotikenttänä jalkapallon Mestaruussarjassa ja Veikkausliigassa. AC Oulun kotikenttänä stadion on toiminut kaudesta 2011. Yleisurheilun Suomen mestaruuskilpailut Kalevan Kisat stadionilla on järjestetty kuusi kertaa vuosina 1964, 1971, 1981, 1990, 1998 ja 2016. == Raatin uimahalli == Raatin vanhan uimahallin suunnitteli Oulun kaupunginarkkitehti Martti Heikura vuonna 1956, ja se valmistui vuonna 1959. Raatin uimahallin peruskorjaus valmistui 2010 ja se avattiin yleisölle elokuussa 2010. Uimahallissa on lasten allas, opetusallas, kaksi 25 metrin allasta sekä pieni kylmäallas. Hallissa on hyvin varustettu kuntosali ja liikuntasali. Liikuntasalissa pelattavat lajit ovat koripallo, lentopallo, salibandy ja sulkapallo. == Lähteet == == Aiheesta muualla == * Raatin liikuntakeskus Oulun kaupungin sivuilla Luokka:Koskikeskus Luokka:Oulun urheilupaikat Luokka:Oulun uimahallit
MP18

MP18 (, M.P.18,I.) on Hugo Schmeisserin vuonna 1916 suunnittelema ja Theodor Bergman Industriewerken Saksan keisarikunnan armeijalle valmistama konepistooli, jota pidetään ensimmäisenä käytännöllisenä konepistoolimallina. Se on toimintamekanismiltaan massasulkuinen, avoimelta lukolta sarjatulta ampuva ja 9x19 mm Parabellum/Luger -kaliiperinen. Yleisesti kaikki 1920-1960 valmistuneet konepistoolimallit perustuivat MP18:n toimintaperiaatteeseen. Saksan armeija käytti MP18:sta ensimmäisen maailmansodan loppuvaiheessa vuonna 1918. Kuva:Shoot'in MP18 theodor-Bergmann-Waffenbau.jpg|Valmistajan leima. Kuva:TM 08.jpg|Aseessa alun perin käytetty 32 patruunan Trommel Magazin 08 -rumpulipas Kuva:France1918.jpg|Saksalaissotilas Pohjois-Ranskassa 1918 aseistautuneena MP18:la == Aiheesta muualla == * Gunwriters * Jaeger Platoon: Bergmann and Suomi Luokka:Konepistoolit Luokka:Ensimmäisen maailmansodan sotilaskalusto
Office of Film and Literature Classification (Australia)

Office of Film and Literature Classification (OFLC) on Australiassa julkaistavien elokuvien, videopelien ja muiden julkaisujen ikärajoja asettavan Classification Boardin ja arvosteluja tuottavan Classification Review Boardin hallinnoiva elin. OFLC:n alajärjestöt perustettiin lakiasetuksella vuonna 1995. Organisaatio on lopetettu vuonna 2006 ja osaa toiminnoista jatkaa australialainen Classification Board (CB). ==Kirjallisuusluokitukset== * Unrestricted – Sallittu * Unrestricted (M)ature - Sallittu (teos suunnattu aikuisille) * Restricted Category 1 - Kielletty alle 18-vuotiailta * Restricted Category 2 - Kielletty alle 18-vuotiailta, sisältää pornografista materiaalia == Elokuvien ja videopelien luokitukset == * G (General) – Yleinen, sisältö lapsille sopivaa. Luokitus ei välttämättä tarkoita lapsille suunnattua tuotetta. * PG (Parental Guidance) – Vanhempien valvontaa tarvitaan, sisältö melko sopivaa lapsille. Vanhemmat saattavat joutua selittämään lapselle teoksen sisältöä. * M (Mature) – Aikuisille, sisältää lapsille sopimatonta materiaalia. Vain teini-ikäisille ja aikuisille. * MA15+ (Mature Accompanied & Restricted) – Aikuisille, aikuisen jatkuvaa valvontaa tarkoitetaan, kielletty lapsilta. Alle 15-vuotiaat saavat tutustua teokseen vain aikuisen valvonnassa. * R18+ (Restricted) – Teoksen ostaminen, vuokraaminen tai katsominen elokuvateatterissa kielletty alle 18-vuotiailta. * X18+ (Restricted) – Teos sisältää pornografiaa, teoksen ostaminen tai vuokraaminen kielletty alle 18-vuotiailta. ==Katso myös== * Computer Entertainment Rating Organization * Entertainment and Leisure Software Publishers Association * Entertainment Software Rating Board * Game Rating Board * Pan European Game Information ==Aiheesta muualla== * The Office of Film & Literature Classification Website Luokka:Videopelien ikäluokitusjärjestelmät Luokka:Elokuvien ikäluokitusjärjestelmät ja:Office of Film and Literature Classification
Suntti

Suntti, josta käytetään myös nimityksiä shuntti ja šuntti, tarkoittaa seuraavia asioita: * biologiassa ja lääketieteessä nesteen siirtymisen aktiivisesti tai passiivisesti mahdollistavan laitteen avulla tai oikovirtaus normaalirakenteessa (esim. sydänviat) * sähkötekniikassa esimerkiksi ampeerimittarissa käytettävä vastustyyppi * LVI-tekniikassa lämmönsiirron hallintaan käytettävä venttiilityyppi.
Gladiaattori (täsmennyssivu)

Gladiaattori tarkoittaa seuraavia asioita: * gladiaattori, muinaisen Rooman aikainen taistelija * Gladiator, Ridley Scottin ohjaama toimintaelokuva vuodelta 2000 * Gladiaattori, elokuva vuodelta 1992 * Gladiaattorit, TV- viihdeohjelma, perustuu yhdysvaltalaiseen American Gladiators -formaattiin * Gladiaattori, Marvel-kustantamon luoma sarjakuvahahmo, Shi'arin kaartin johtaja * Gladiaattori, Marvel-kustantamon luoma sarjakuvahahmo, Daredevilin vihollinen * Gladiaattorit, Suomen Palloliiton kunniakerho ansioituneille maajoukkuepelaajille * Gladiaattorit (Demetrius and the Gladiators), Delmer Davesin ohjaama elokuva vuodelta 1954 * Gladiaattorit (Gladiatorerna), Peter Watkinsin ohjaama elokuva vuodelta 1969 * Gloster Gladiator, brittiläinen 1930-luvun kaksitaso * HMS Gladiator, kolmen brittiläisen sotalaivan nimi * USS Gladiator, kolmen yhdysvaltalaisen sotalaivan nimi * Gladiaattori: katutaistelija, Simon Scarrowin romaani vuodelta 2011.
Suurkirkko (Tukholma)

Suurkirkko (), toiselta nimeltään Pyhän Nikolain kirkko (), on Ruotsin pääkaupungin Tukholman vanhin seurakuntakirkko. Se sijaitsee vanhassakaupungissa, lähellä kuninkaallista linnaa sekä Börshusetia. Vuoteen 1907 se oli Ruotsin kuninkaiden kruunajaiskirkkona. Se on myös ollut Tukholman tuomiokirkkona vuodesta 1942. Ensimmäisen kerran Suurkirkko mainittiin tekstissä vuonna 1279, ja luterilainen kirkko siitä tuli vuonna 1527. Se on yksi Tukholman suosituimmista nähtävyyksistä. Suurkirkon arkkitehtuuri seuraili alun perin täysin 1300-luvun gotiikkaa. Arkkitehti Johan Eberhard Carlbergin johdolla kirkon ulkoasu kuitenkin muutettiin edustamaan barokkia, ja työ valmistui 1743Stockholms domkyrkoförsamling . Kirkko myös kätkee sisäänsä korvaamattomia taideaarteita, muun muassa Pyhää Yrjänää ja lohikäärmeettä kuvaavan puisen patsaan, jonka on suunnitellut Bernt Notke. Kirkon ainoa torni on 66 metrin korkuinen. Kirkossa on Ruotsin tunnetuimman keskiaikaisen maalarin Albertus Pictorin seinämaalauksia 1400-luvulta. Storkyrkan5.jpg|Tukholman Suurkirkko Storkyrkan1.jpg|Suurkirkko, Storkyrkan Stockholm-Storkyrkan (St.Georg).jpg|Pyhä Yrjänä ja lohikäärme == Lähteet == == Aiheesta muualla == Luokka:Tukholman kirkot Luokka:Ruotsin tuomiokirkot Luokka:Ruotsin kivikirkot Luokka:Kirkot Tukholman hiippakunnassa Luokka:Tukholman vanhankaupungin rakennukset ja rakennelmat
Idiorytminen luostari

Idiorytminen luostari on kinobioottisen luostarin vastakohta. Idiorytmisessä luostarissa munkit (tai nunnat) asuvat toisistaan erillään eikä heillä ole yhteisöstä valittua johtajaa, ortodoksisissa luostareissa igumenia (tai igumeniaa). Idiorytminen luostari edustaa joittenkin teologien mukaan kristillisissä luostareissa eräänlaista luostarielämäntavan rappiota. Idiorytmisestä luostarista käytetään englannin kielessä nimitystä heremiittinen luostari (erakkolaisuus). == Aiheesta muualla == * Idiorytminen luostari. Ortodoksi.net. Luokka:Kristillinen luostarilaitos
Erhard Keller

Erhard Keller (s. 24. joulukuuta 1944) on saksalainen pikaluistelun olympiavoittaja. Keller oli eräs maailman parhaista sprintteriluistelijoista 1970-luvun vaihteen molemmin puolin. Vuoden 1968 talviolympialaisissa Grenoblessa hän voitti 500 metrillä olympiakultaa ajalla 40,3 sWallechinsky, s. 99. Se oli Saksan liittotasavallan kautta aikain ensimmäinen pikaluistelun olympiakulta. Neljä vuotta myöhemmin Sapporon olympialaisissa hän puolusti menestyksekkäästi kultamitaliaan olympiaennätyksellä 39,44 s. Vuonna 1971 Keller voitti sprintterien MM-kisoissa kultamitalin. Vuonna 1973 hän ryhtyi ammattilaiseksi ja oli palkintokorokkeella molemmissa kyseisenä vuonna pidetyissä ISSL:n sprinttimestaruuskilpailuissa. Samana keväänä Keller lopetti kansainvälisen uransa, mutta jatkoi vielä kansallisten kisojen kiertämistä. Vuonna 1977 hän voitti vielä Länsi-Saksan sprintterien mestaruuden. Huippuvuosinaan Keller opiskeli hammaslääketiedettä ja voitti talviuniversiadeissa 500 metriä vuosina 1968 ja 1970. == Maailmanennätykset == *500 m: 39,2 Inzellissä 28. tammikuuta 1968 *500 m: 38,42 Inzellissä 14. maaliskuuta 1971 *500 m: 38,3 Inzellissä 2. tammikuuta 1972 *1000 m: 1.18,5 Inzellissä 4. maaliskuuta 1972 *500 m: 38,0 Inzellissä 4. maaliskuuta 1972 *sprintti: 155,800 Inzellissä 5. maaliskuuta 1972 == Lähteet == * * Keller Skateresults-tietokannassa === Viitteet === Luokka:Saksalaiset pikaluistelijat Luokka:Saksalaiset olympiavoittajat Luokka:Vuonna 1944 syntyneet Luokka:Elävät henkilöt
TRS-80 Color Computer

TRS-80 Color Computer (myös Tandy Color Computer ja CoCo) oli Motorolan 6809E-suorittimeen perustuva kotitietokone. Tietokone oli osa Tandy Corporationin (myöhemmin RadioShack Corporation) TRS-80-tietokonesarjaa. Laite kilpaili kuluttajien suosiosta aikansa muiden kotitietokoneiden (Commodore VIC-20, Commodore 64, Atari 400, Atari 800, sekä MSX) kanssa. Laitteesta oli kolme versiota (suluissa tuotantovuodet): * Color Computer 1 (1980–1983) * Color Computer 2 (1983–1986) * Color Computer 3 (1986–1991). == Lähteet == ==Aiheesta muualla== * Tekniset tiedot (suomeksi) * Alfredo Santosin CoCo Chronicles , historia-artikkeli Color Computerista * The Tandy Color Computer Resource Site, Coco 3 -portaali Luokka:Mikrotietokoneet Luokka:Vuoden 1980 tietokoneet
Sköldvikin rata

Sköldvikin rata eli Kilpilahden rata, virallisesti rataosa 131 Kytömaa–Sköldvikhttp://www.tasoristeys.fi/risteyshaku?map=true&visible;=1&trackId;=131 , on Porvoossa sijaitsevalta Ollin vaihteelta Kilpilahden eli Sköldvikin rautatieasemalle johtava tavaraliikennerata. Sen pituus on 10,6 kilometriä, se on yksiraiteinen, sähköistetty ja varustettu junien automaattisella kulunvalvonnalla. Radalla liikennöivät pääasiallisesti raskaat sähkövetoiset öljy- ja kemikaalijunat. Rataosuuden tärkeimmät asiakkaat ovat Kilpilahdessa sijaitsevat öljynjalostamot sekä Kilpilahden satama. Radasta käytetään lempinimeä Öljyrata.Itälahti 2023, s. 70 Radan maisemakuvalle on leimallista kulku pitkien ja kuilumaisten kallioleikkausten läpi sekä osin myös soisen selännemaaston poikki Sipoon ja Porvoon kuntien välisellä asuttamattomalla rajaseudulla.Itälahti 2023, s. 69 Rataosalla sijaitsee kolme suojattua tasoristeystä. == Rakentaminen == Radan rakennustyöt alkoivat kesällä 1970 ja päättyivät vuonna 1972.Itälahti 2023, s. 68–70 Rakentamisen yhteydessä koko Porvoon rata peruskorjattiin Kerava–Olli-välillä. Samalla Keravalle rakennettiin kolmioraide, jotta Sköldvikin radan liikenteen ei olisi tarvinnut kulkea Keravan aseman kautta.Itälahti 2023, s. 85 == Lähteet == * === Viitteet=== == Aiheesta muualla == Luokka:Suomen rataverkko Luokka:Porvoon liikenne Luokka:Suomen satamaradat
Jack Shea

John Amos ”Jack” Shea (7. syyskuuta 1910 Lake Placid, New York, Yhdysvallat – 22. tammikuuta 2002 Sarnac Lake, New York, Yhdysvallat) oli yhdysvaltalainen pikaluistelija ja olympiavoittaja. Shea voitti kaksi kultamitalia (500 ja 1 500 m) kotikaupungissaan Lake Placidissa pidetyissä vuoden 1932 talviolympialaisissa, joissa kilpailut käytiin eurooppalaisesta tavasta poiketen yhteislähtöinä. Samaisissa kisoissa hän lausui avajaisseremoniassa urheilijoiden valan. Vuonna 1929 Shea voitti Yhdysvaltain ja 1930 Pohjois- Amerikan mestaruuden. Shea oli eräs suurimmista ennakkosuosikeista myös vuoden 1936 talviolympialaisiin, jotka pidettiin Saksassa Garmisch-Partenkirchenissä. Lake Placidin, jossa oli laaja juutalaisväestö, rabbi kuitenkin kehotti, ettei Shea lähtisi natsi-Saksaan kilpailemaan ja Shea noudatti rabbin toivetta. Sittemmin aktiiviuransa lopetettuaan Shea pysytteli urheilun ja erityisesti olympialiikkeen parissa. Hän oli muun muassa ratkaisevasti kampanjoimassa sen puolesta, että talviolympialaiset 1980 järjestettäisiin Lake Placidissa. Vuonna 2001 hän osallistui soihtuviestiin kuljettamalla sitä Lake Placidin olympialaisten pikaluisteluradalla, jossa itsekin oli voittanut kultamitalinsa. Shean poika Jim Shea kilpaili maastohiihdossa Innsbruckin olympialaisissa 1964. 70 vuotta Jack Shean kultamitalijuhlien jälkeen hänen pojanpoikansa, skeleton-kelkkailija Jim Shea Jr., lausui olympiavalan 2002 Salt Lake Cityn olympialaisten avajaisissa ja voitti kultaa lajissaan. Shea eli 91-vuotiaaksi. Hän kuoli 22. tammikuuta 2002 auto-onnettomuudessa saamiinsa vammoihin vain muutamaa viikkoa ennen Salt Lake Cityn olympialaisia. Vuonna 2000 Yhdysvaltain pikaluisteluliitto julkisti Jack Shea -palkinnon. == Lähteet == * Jack Shea Skateresults-tietokannassa (Arkistoitu versio) === Viitteet === == Aiheesta muualla == * * Shea USA:n olympiakomitean sivuilla (Arkistoitu versio) Luokka:Yhdysvaltalaiset pikaluistelijat Luokka:Yhdysvaltalaiset olympiavoittajat Luokka:Liikenneonnettomuudessa kuolleet Luokka:Vuonna 1910 syntyneet Luokka:Vuonna 2002 kuolleet
Raittijärvi

Raittijärvi on saamelaiskylä Enontekiöllä Käsivarren erämaa-alueen sisällä Raittijärven (saam. Ávžžášjávri) rannalla. Kylässä asutaan lähes ympärivuotisesti. Kylään johtaa noin 40 km pitkä polkutie, joka lähtee valtatieltä 21 Saarikosken kohdalta. Raittijärvi on yksi Suomen korkeimmalla sijaitsevista asuinpaikoista, noin 545 metriä merenpinnan yläpuolella. Raittijärvellä on seitsemän taloa, joista osassa asutaan ympäri vuoden. Asukkaat ovat pääasiassa poromiehiä perheineen. Raittijärvelle johti puhelinlinja vielä 1990-luvulla, mutta se on purettu ja pylväät katkaistu. Sama linja haarautui Munnikurkkion rajavartioasemalle lähelle Norjan rajaa. Ennen poromiehillä oli valtion tukema lentoyhteys vesitasoilla Raittijärvelle, mutta nyttemmin siitä on kustannussyistä luovuttu ja matkat kuljetaan moottoriajoneuvoilla. ==Lähteet== Luokka:Enontekiön kylät
Apsis

Apsis tai apsidi on arkkitehtuurissa pyöreä huoneen pääty, jonka katto on tavallisesti puolikupolin muotoinen holvi. Apsis näkyy rakennuksen ulkopuolella kaaren muotoisena ulokkeena. Roomalaisen temppelin cellan perällä oli yleensä kasetoitu apsis, jossa säilytettiin jumalankuvaa. Romaanisessa, bysanttilaisessa ja goottilaisessa kirkko- ja luostariarkkitehtuurissa kirkon kuori on usein apsis. ==Lähteet== * Avoin yliopisto, Kirkkoarkkitehtuuriin liittyvää sanastoa ==Aiheesta muualla== Luokka:Arkkitehtuurin käsitteet
Jk

Jk tarkoittaa seuraavia: * Jokelan rautatieasema, liikennepaikkalyhenne Jk, rautatieasema Suomessa * Junkers Ju 88, Suomen ilmavoimien konetunnus JK, saksalainen pommituskone * jälkikirjoitus, Jk., kirjeen loppuun lisätty kirjoitus * jääkärikomppania, JK, jääkäreistä koostuva perusyksikkö * .
Jiří Trnka

Jiří Trnka (24. helmikuuta 1912 Plzeň – 30. joulukuuta 1969 Praha) oli tšekkoslovakialainen animaattori, elokuvaohjaaja, kuvittaja ja nukkejen tekijä. Trnka opiskeli Prahan taideteollisessa korkeakoulussa 1929–1936 ja teki ensimmäisen piirroselokuvansa Isoisä kasvattaa nauriita vuonna 1945. Trnka teki 1940- ja 1950-luvuilla useita satuihin perustuvia piirroselokuvia. Trnka on kuitenkin tunnetuin nukke-elokuvistaan, ja häntä pidetäänkin yhtenä huomattavimmista nukkeanimaatio-ohjaajista. Trnkan kuuluisimmat elokuvat ovat 1955 valmistunut, Jaroslav Hašekin samannimiseen romaaniin perustuva Kunnon sotamies Švejk ja Shakespearen näytelmään perustuva Kesäyön unelma (1959). == Filmografia == *Isoisä kasvattaa nauriita (Zasadil dedek repu 1945) *Spalícek (1948) *Keisarin satakieli (Cisaruv slavik 1948) *Bassoviulun tarina (Román s basou 1949) *Myllykummitus (Certuv mlýn 1949) *Preerian laulu (Árie prérie 1949) *Bajaja (Princ Bajaja 1950) *Staré povesti ceské (1952) *Pieni sateenvarjo + Tasapainotaituri (Paraplícko 1954) *Pakkasherrat (Dva mrazíci 1954) *Kunnon sotamies Švejk (Dobrý voják Svejk 1955) *Kesäyön unelma (Sen noci svatojánské 1959) *Vásen (1961) *Arkkienkeli Gabriel ja hupakko (Archandel Gabriel a paní Husa 1964) *Ruka (1965) == Lähteet == == Aiheesta muualla == * Luokka:Tšekkiläiset elokuvaohjaajat Luokka:Tšekkiläiset animaattorit Luokka:Vuonna 1912 syntyneet Luokka:Vuonna 1969 kuolleet Luokka:Tšekkiläiset kuvittajat
Malmi (täsmennyssivu)

Malmi tarkoittaa seuraavia: * malmi, metallin tuotantoon käytetty mineraaliesiintymä * Malmi, kaupunginosa Helsingissä ** Malmi, rautatieasema Helsingissä ** Malmin hautausmaa, hautausmaa Helsingissä ** Malmin sairaala, sairaala Helsingissä ** Helsinki-Malmin lentoasema, lyhyesti Malmi, lentoasema Helsingissä * Malmi, kaupunginosa Paraisilla * Malmi, kylä Munapirtin saaressa Pyhtäällä * M/S Malmi, Suomen lipun alla purjehtinut, Gotska Sandön vesillä Itämerellä 1979 uponnut alus * malmi, tasainen hietikko, sotaväen harjoituskenttä * Malmi, suomalainen naisen etunimi * Suomen Malmi, suomalainen kaivostoimintayhtiö * Malmi, sukunimenä: ** Akseli W. Malmi (1883–1932), suomalainen rakennusmestari ** Hugo Malmi (1878–1952), suomalainen insinööri ja vuorineuvos, Imatrankosken vesivoimalan suunnittelija ** Jalmari Malmi (1893–1943), suomalainen maanviljelijä, kauppias ja Maalaisliiton kansanedustaja ** Joni Malmi (s. 1979), suomalainen lumilautailija ** Lauri Malmi (s. 1959), suomalainen tietojenkäsittelytekniikan professori ** Martti Malmi (s. 1988), suomalainen ohjelmoija ** Mia Malmi (s. 1972), suomalainen seurapiiritoimittaja ja kirjailija ** Pete Malmi (1960–2007), suomalainen punklaulaja ** Timo Malmi (s. 1948), suomalainen tietokirjailija ja Tampereen yliopiston viestintäpäällikkö ** Timo Malmi (s. 1952), suomalainen toimittaja, Sodankylän elokuvajuhlien johtaja ** Viola Malmi (1932–2010), vienankarjalainen balettimestari, kansantanssin opettaja ja perinteentutkija.
TS

Ts tarkoittaa seuraavia asioita: * * * * * Turun Sanomat, TS, suomalainen sanomalehti * toisin sanoen, ts., suomen kielen lyhenne * työsopimussuhteinen, ts., henkilö tai henkilöstö, jolla on työsopimussuhde * työsuojelu * TeamSpeak, TS, ohjelmisto * ts, mm. hausan aakkosiin kuuluva kirjain * tenorisaksofoni, TS, soitin * Tidewater Southern Railway, TS, rautatieyhtiö * Suzuki TS, suzukin enduromopo * TS, suomalainen rap-muusikko * transsukupuolinen * Telesync * höyryturbiinilaiva, TS (turbine ship) tai TSS (turbine steam ship), höyryturbiinin voimalla kulkeva laiva * Theodor Sederholm, suomenruotsalainen toimittaja ja kirjailija, käytti nimimerkkiä ts * Turnerin syndrooma, lyhenteeltään TS * Touretten syndrooma, lyhenteeltään TS * Verge TS, Verge Motorcyclesin kehittämä sähkömoottoripyörä * TS-lyhennettä käyttää myös yhdysvaltalainen heavy metal -yhtye Twisted Sister.
Jalkaväkirykmentti 13 (jatkosota)

Jalkaväkirykmentti 13 (JR 13) oli 17. divisioonan joukkoyksikkö jatkosodassa, jonka rungon muodostivat välirauhan aikaisen 13. prikaatin yksiköt täydennettynä Salon suojeluskuntapiirin perustamilla yksiköillä. Rykmentti oli pääosin ruotsinkielinen ja toinen ruotsinkielinen yksikkö oli Jalkaväkirykmentti 61. ==Perustaminen== *Esikunta *I pataljoona *II pataljoona *III pataljoona perusti Salon suojeluskuntapiiri Sammatissa *13. komppania eli kranaatinheitinkomppania *14. komppania eli tykkikomppania *Kolonna ==Komentajat== Rykmentinkomentajina olivat: *jääkärieversti Emil Hagelberg 15. kesäkuuta – 12. elokuuta 1941 kaatui taistelussa *eversti Kaarlo Vaala 21. elokuuta 1941 – 5. maaliskuuta 1942 *jääkärieversti Alonzo Sundman 9. maaliskuuta – 13. huhtikuuta 1942 *everstiluutnantti (everstiksi 6. elokuuta 1942) Runo Wiberg 10. toukokuuta 1942 – == Lähteet == * * ===Viitteet=== Luokka:Jatkosodan suomalaiset jalkaväkirykmentit Luokka:Suomenruotsalaisuus
Grillikioski

Grillikioski (puhek. grilli, nakkikioski, snagari ja snägäri) on kioski, jossa myydään valmistettua pikaruokaa. Grillikioskeja sijaitsee usein kaupunkien, kaupunginosien ja kuntien keskustoissa sekä paikoin maanteiden varsilla. Ne ovat useimmiten yksityisomisteisia, omalla konseptillaan ja nimellään toimivia, vastakohtana hampurilaisravintoloissa ja pizzerioissa yleisemmälle ravintolaketju- tai franchising-toiminnalle. Kioskimyyntiä on edeltänyt kärryistä tapahtuva myynti. Perinteisen kioskin juridisessa määrittelyssä keskeistä on aiemmin ollut luukusta tapahtuva myynti. Suomessa nakkikioskit alkoivat kehittyä 1930-luvulla.Heikkinen 2015 Tavanomaisia grillikioskeissa myytäviä tuotteita ovat hampurilaiset, lihapiirakat, nakkisämpylät, grillimakkarat, porilaiset ja erilaiset ruoka-annokset, kuten makkaraperunat tai lihapullat muusilla lisukkeineen. Grillikioskeilla on myös usein omia erikoisuuksiaan ja nimikkoannoksia, kuten paikkakunnan tai esimerkiksi sijaintiin liittyvän teeman mukaan nimettyjä tuotteita tai muita paikallisesti suosittuja annosvaihtoehtoja. Näihin kuuluvat muun muassa lihamuki Lahdessa, vety ja atomi Lappeenrannassa ja hotsi Hämeenlinnassa. Helsingissä katukuvaan sijoitettujen grillikioskien ulkonäkö on tarkkaan säädetty http://www.hel.fi/wps/wcm/resources/file/eb9526463d115f6/Sofia_2_01.pdf, käytössä on tyyppikioskeja eri aikakausilta. Uusinta mallia edustaa kioskimalli, joka muodostuu kahdesta sisäkkäisestä kuutiosta joista yksi on lasinen ja toinen verhoiltu kiiltävällä teräslevyllä. Edelliset kioskit olivat kuutionmuotoisia lujitemuovikoppeja ja niitä vanhemmat lasi-ikkunoin varustettuja kojuja. Harri Ahola valokuvasi Helsingin nakkikioskeja 1970-luvulla Taideteollisen korkeakoulun opiskeluprojektissaan. ==Kuvagalleria== Kuva:Grillikioski Joensuussa.jpg|Ramin grilli Joensuussa. Kuva:Kino_grilli_Oulu.JPG|Kino grilli Oulussa. Kuva:Lepsämän grillikioski 01.jpg|Lepsämän grillikioski Nurmijärvellä. Kuva:Grillikioskien erikoislautanen.PNG|Grillikioskien käyttämä annoskotelo. == Lähteet == * * * * * === Viitteet === ==Aiheesta muualla== * Mäkinen, Anne: Helsingin kioskien historiaa . Tieteessä tapahtuu. (PDF) Luokka:Pikaruokalat Luokka:Kioskit
Turkin jalkapallomaajoukkue

Turkin jalkapallomaajoukkue edustaa Turkin tasavaltaa kansainvälisissä jalkapallo-otteluissa. Joukkueen paras saavutus on pronssimitali vuoden 2002 maailmanmestaruuskilpailuista. Vuoden 2006 maailmanmestaruuskilpailuiden karsinnoissa Turkki hävisi MM-kisapaikan Sveitsille ja fanit mellakoivat ja pelaajat olivat mukana. Kansainvälinen jalkapalloliitto määräsi Turkin pelaamaan kolme seuraavaa kotiottelua vieraalla maaperällä. Turkin päävalmentajana toiminut Abdullah Avci sai potkut syksyllä 2013 huonojen tulosten seurauksena, minkä jälkeen hänen tilalleen palkattiin Fatih Terim.Abdullah Avci folgt auf Hiddink Vuosina 2017–2019 päävalmentajana oli romanialainen Mircea Lucescu, ja vuonna 2019 valmentajaksi palasi joukkueen vuoden 2002 MM-pronssiin luotsannut Şenol Güneş. == Menestys arvokilpailuissa == === MM-kilpailut === * 1930: Ei osallistunut. * 1934: Vetäytyi * 1938: Ei osallistunut * 1950: Selvisi, mutta vetäytyi * 1954: 1. kierros * 1958: Ei osallistunut * 1962–1998: Ei selviytynyt karsinnoista * 2002: Pronssia * 2006–2018: Ei selviytynyt karsinnoista === EM-kilpailut === * 1960–1992: Ei selviytynyt karsinnoista * 1996: 1. kierros * 2000: Puolivälierät * 2004: Ei selviytynyt karsinnoista. * 2008: Välierät * 2012: Ei selviytynyt karsinnoista. * 2016: 1. kierros * 2020: 1. kierros * 2024: Puolivälierät === Confederations Cup === * Confederations Cup 2003: Pronssia == Entisiä päävalmentajia == * 1990–1993 Sepp Piontek * 1993–1996 Fatih Terim * 1996–2000 Mustafa Denizli * 2000–2004 Şenol Güneş * 2004–2005 Ersun Yanal * 2005–2009 Fatih Terim * 2010–2011 Guus Hiddink * 2011–2013 Abdullah Avcı * 2013–2017 Fatih Terim * 2017–2019 Mircea Lucescu * 2019–2021 Şenol Güneş * 2021–2023 Stefan Kuntz * 2023– Vincenzo Montella == Lähteet == == Aiheesta muualla == Luokka:Jalkapallomaajoukkueet Luokka:Turkin jalkapallo
Dualstar

Dualstar Entertainment Group on Mary-Kate ja Ashley Olsenin perustama yhtiö, joka tuottaa elokuvien lisäksi myös kirjoja. Yhtiö tuottaa omistajilleen noin 160 miljoonaa Yhdysvaltain dollaria vuodessa. Osa tuotosta on tullut Olsenien nimellä valmistettavista vaatteista, meikeistä ja hajuvesistä. ==Dualstar- yhtiön tuottamia elokuvia== * Getting There - Teinit tienpäällä (2002) * When in Rome - Seikkailu Roomassa (2002) * New York Minute - Päivä New Yorkissa (2004) * It Takes Two - Kaksin aina kaunihimpi (1995) * Holiday In The Sun - Loma Bahamalla (2001) * Passport To Paris - Tuplatreffit Pariisissa (1999) * Winning London (2001) * Our Lips Are Sealed - Vaaralliset hölösuut (2000) * The Challenge - Kaksoishaaste (2003) * The Little Rascals ==Aiheesta muualla== * Dualstarin kotisivut Luokka:Yhdysvaltalaiset yritykset
Muuruvesi (järvi)

Muuruvesi on Vuoksen vesistön Nilsiän reittiin kuuluva järvi Kuopion Juankoskella. Muuruvesi on osa Iso-Kallaa eli sen vedenpinnan korkeus on Kallaveden pinnan tasolla noin 82 metriä meren pinnasta. Sen itäpuolella on ylävirrassa Akonvesi ja länsipuolella alavirrassa Juurusvesi. Järven pohjoisella rannalla sijaitsee Muuruveden kirkonkylä, joka oli entisen Muuruveden kunnan keskustaajama. Järven poikki kulkee 1,8 m laivaväylä, joka on osa Tahkon vesireittiä. == Aiheesta muualla == * Muuruvesi Google Maps -palvelussa * Muuruvesi Pohjois-Savon opaskartassa Luokka:Juankosken järvet Luokka:Nilsiän reitin valuma-alue Luokka:Muuruvesi
San Francisco 49ers

San Francisco 49ers (lempinimeltään Niners) on Yhdysvalloissa NFL:ssa pelaava amerikkalaisen jalkapallon seura. Se pelaa National Football Conferencen läntisessä divisioonassa, NFC Westissa. Seuran kotipaikka on Santa Clarassa Kalifornian osavaltiossa. Joukkue on saanut nimensä Kalifornian kultaryntäykseen vuonna 1849 osallistuneiden mukaan. Seuran omistavat Denise DeBartolo York ja John York. San Francisco 49ers oli vuonna 2023 Forbesin listauksessa maailman 13. arvokkain urheiluseura 6 miljardin dollarin arvolla. == Historia == Vuonna 1946 aloittanut 49ers on Kalifornian vanhin ammattilaisjoukkue. He pelasivat All-America Football Conferencessa ennen kuin liittyivät NFL:ään vuonna 1950. 49ersilla on kolmanneksi eniten Super Bowl -mestaruuksia, jakaen tämän kunnian Dallas Cowboysin kanssa (molemmilla viisi mestaruutta). Eniten mestaruuksia on New England Patriotsilla ja Pittsburgh Steelersillä, yhteensä kuusi molemmilla. == Kotikenttä == Ninersin kotikenttä on vuodesta 2014 alkaen ollut Levi's Stadium Santa Clarassa San Josen pohjoispuolella, noin 50 kilometriä kaakkoon San Franciscosta. Santa Clarassa sijaitsee myös 49ersin harjoituskeskus. == Lähteet == Luokka:National Football League -seurat Luokka:San Franciscon urheilu Luokka:Vuonna 1946 perustetut urheiluseurat
Janna (nimi)

Janna on naisen etunimi, joka on syntynyt muunnoksena Johanna-nimestä tai sen englantilaisesta muodosta Jane, mahdollisesti myös Julianasta tai Mariannesta.Pentti Lempiäinen: Suuri etunimikirja, s. 119, WSOY 1999, ISBN 951-0-23323-4 Jannan nimipäivä, 12. huhtikuuta on sama kuin Julianan. Suomessa nimi Janna on Digi- ja väestötietoviraston tilastojen mukaan annettu vuoden 2019 loppuun mennessä noin 1 800 henkilölle, joista suurin osa on syntynyt vuoden 1980 jälkeen. Ennen vuotta 1940 nimi oli annettu vain muutamalle henkilölle. == Tunnettuja Jannoja== * Janna Hurmerinta (s. 1981), suomalainen laulaja, lauluntekijä ja kitaristi * Janna Ilmanen, Salatut elämät -ohjelmassa esiintynyt lapsinäyttelijä * Janna Jyrkinen (s. 2007), suomalainen taitoluistelija * Janna Kantola, Tuli&Savu-lehden; päätoimittaja, kirjallisuuden tutkija * Janna Saarela, LT, molekyylilääketieteen tutkija, Biomedicum * Janna Svensson, ruotsalainen malli * Janna Syvänoja (s. 1960), suomalainen kuvataiteilija * Janna Tamimi, Janna Jihad (s. 2006), palestiinalainen nuorisoaktivisti ja toimittaja. ==Lähteet== Luokka:Etunimet
Singeli

Singelillä voidaan tarkoittaa vaihtoehtisesti jotain seuraavista: * singeli, kiviaines * singeli, eräs petankkipelin laji * singeli-pelaajalla on golfissa 1-numeroinen tasoitus * singeli tai singleton, bridge-pelissä kädessä oleva yhden kortin maa.
Johannes IX

Johannes IX oli paavina joulukuusta 897 tai tammikuusta 898 – tammi–toukokuulle 900.Hanska 2005: 319. Hän oli kotoisin Tivolin kaupungista ja oli alun perin benediktiinimunkki. Hänen aikanaan oli kiistoja paavi Formosuksen (891–896) kannattajien ja vastustajien välillä; Johannes IX kuului kannattajiin ja vahvisti edesmenneen Formosuksen rehabilitoinnin. ==Lähteet== * ===Viitteet=== Luokka:Paavit Luokka:Syntymävuosi tuntematon Luokka:Vuonna 900 kuolleet